Дезмънд Дос
Дезмънд Т. Дос () (17 януари 1919 г. – 23 март 2006 г.) е американец и първият човек, отказал да носи оръжие по време на Втората световна война и въпреки това получил конгресния Медал на честта, който е сред най-висшите военни награди на САЩ.

Поради своите религиозни убеждения като адвентист от седмия ден Дезмънд е желаел да служи на своята страна без да убива. Той служи в 77-а пехотна дивизия като санитар, ефрейтор.

На 5 май 1945 г. Дезмънд Дос застанал върху окървавен пясъчен насип на остров Окинава и започнал да спасява войници, попаднали под огъня на японците, които преди това го осмивали и заплашвали че ще го застрелят в гърба. Той направил въже и помогнал с риск за живота си на 75 войници да избягат от сигурна смърт по време на едно от най-ожесточените сражения в Тихоокеанската кампания.

Господи, помогни да извадя още един. Само още един – се молел Дос по време на сражението. Едва след като и последният войник бил евакуиран, Дос потърсил сигурно място.

За неговата смела постъпка е поканен на 12 октомври 1945 в белия дом да получи медала на честта от президента Хари Труман.

Историята на Дезмънд Дос става известна на широката публика благодарение на документалния филм „Да откажеш по съвест“ и на интереса на медиите. Режисьорът Тери Бенедикт
пресъздава историята на Дезмънд Дос във филма „The Conscientious Objector“.

Награди и отличия 
  – Медал на честта
  – Combat Medical Badge
  – Bronze Star Medal
  – Пурпурно сърце
  – Army Good Conduct Medal
  – American Campaign Medal
  – Asiatic-Pacific Campaign Medal
  – World War II Victory Medal
  – Army of Occupation Medal
  – Philippine Liberation Medal
  – Presidential Unit Citation
  – Army Meritorious Unit Commendation

Външни препратки 
 „Една история, използвана за филм“/Новини от чужбина (Адвентна българска мрежа)
  U.S. Army Center for Military History
  The Chattanoogan: Burial Set April 3 At National Cemetery For Medal Of Honor Winner Desmond Doss 

Американски военни дейци от Втората световна война
Носители на Медала на честта
Американски адвентисти
Родени във Вирджиния
Алабамци